ଦାଦନ ଖଟିବା ପାଇଁ ବାହାର ରାଜ୍ୟକୁ ଛୁଟିଲେ ଶତାଧିକ ଶ୍ରମିକ\nଖଇରପୁଟ,୨୨।୧୨(ଡି.ଏନ୍.ଏ.): ରାଜ୍ୟ ତଥା କେନ୍ଦ୍ର ସରକାର ଆଦିବାସୀ ଅଧ୍ୟୁଷିତ ଅଞ୍ଚଳର ବି\nଦାଦନ ଖଟିବା ପାଇଁ ବାହାର ରାଜ୍ୟକୁ ଛୁଟିଲେ ଶତାଧିକ ଶ୍ରମିକ\t December 22nd, 00:00 AM December 22nd, 00:00 AM\nଖଇରପୁଟ,୨୨।୧୨(ଡି.ଏନ୍.ଏ.): ରାଜ୍ୟ ତଥା କେନ୍ଦ୍ର ସରକାର ଆଦିବାସୀ ଅଧ୍ୟୁଷିତ ଅଞ୍ଚଳର ବିକାଶ ପାଇଁ ବିଭିନ୍ନ ଯୋଜନା ପ୍ରଣୟନ କରୁଛନ୍ତି। ଏମ୍ଜିଏନ୍ଆର୍ଜିଏସ୍ ମାଧ୍ୟମରେ ଲୋକଙ୍କୁ କାର୍ଯ୍ୟ ଯୋଗାଇ ଦିଆଯାଉଛି। କିନ୍ତୁ ମାଲକାନଗିରି ଜିଲା ଖଇରପୁଟ ବ୍ଲକରେ ଏହି ସବୁ ଯୋଜନା ଫେଲ୍ ମାରିଛି। ଲୋକେ କାମଧନ୍ଦା ନପାଇ ପରିବାର ଭରଣପୋଷଣ ପାଇଁ ବାହାର ରାଜ୍ୟକୁ ଦାଦନ ଖଟିବାକୁ ଯାଉଛନ୍ତି। ଶୁକ୍ରବାର ସକାଳେ କେନ୍ଦୁଗୁଡ଼ା, ମାଝିଗୁଡ଼ା, ଉପରପୁଟ, ଗମ୍ଭାରିଭଟ୍ଟା, ଖଇରପୁଟ ଗ୍ରାମରୁ ଶତାଧିକ ଲୋକ ଦାଦନ ଖଟିବା ପାଇଁ ଆନ୍ଧ୍ର, ତାମିଲନାଡୁ ଯିବାକୁ ବାହାରିଥିବା ଦେଖିବାକୁ ମିଳିଥିଲା। ଦଲାଲମାନେ ସ୍ଥାନୀୟ ଲୋକଙ୍କୁ ନାନା ପ୍ରକାର ପ୍ରଲୋଭନ ଦେଖାଇ ବାହାର ରାଜ୍ୟକୁ ନେଇଯାଉଛନ୍ତି। କିନ୍ତୁ ଶ୍ରମିକମାନେ ସେଠାରେ ପହଞ୍ଚତ୍ବା ପରେ ସେମାନଙ୍କୁ ଅକଥନୀୟ ଅତ୍ୟାଚାର କରାଯାଉଥିବା ପୂର୍ବରୁ ନଜିର ରହିଛି। ପୂର୍ବରୁ ଅନେକ ଶ୍ରମିକ ବାହାର ରାଜ୍ୟକୁ ଯାଇ କାମ କରୁଥିବା ସମୟରେ ପ୍ରାଣ ହରାଇଥିଲେ ମଧ୍ୟ ସେମାନଙ୍କର ପରିବାରବର୍ଗଙ୍କୁ ସମ୍ପୃକ୍ତ କମ୍ପାନି କୌଣସି ସହାୟତା କିମ୍ବା କ୍ଷତିପୂରଣ ଦେଉନାହାନ୍ତି। କାମ କରି ପାଉଣା ମାଗିଲେ ନିର୍ଯାତନା ଦିଆଯାଉଛି। ଜଣେ ଶ୍ରମିକଙ୍କୁ ଏ ବିଷୟରେ ପଚାରିବାରୁ ସେ କହିଥିଲେ ଯେ ଆମ ଅଞ୍ଚଳରେ କାମଧନ୍ଦା ମିଳୁନି। ପେଟ ପୋଷିବୁ କେମିତି। ତେଣୁ ବାହାର ରାଜ୍ୟକୁ କାମ ଅନ୍ବେଷଣରେ ବାହାରିଛୁ।
